浸會大學道（英文：Baptist University Road）係香港九龍一條路，響九龍塘東部，道路呈「7」形，西北接聯福道，南接禧福道，以香港浸會大學命名。香港浸會大學嘅浸會大學道校園，以及香港消防處嘅九龍塘消防局，都座落響呢條道路之上。道路南端附近重有禮賢會彭學高紀念中學。浸會大學道介乎喇沙利道至九龍塘消防局之間嘅一段係雙程行車，消防局至聯福道嘅一段係單程向北行車。